ОПИС И СПЕЦИФИКАЦИЈА ПРЕДМЕТА, УСЛОВИ ИСПОРУКЕ

ОБЈЕКАТ (AQUA PARK – WELLNESS ЦЕНТАР) БАЊА “ЈУНАКОВИЋ” АПАТИН, К.П. БР. 3664/5, К.О. ПРИГРЕВИЦА
Пројектно техничка документација обухвата:
ИДЕЈНИ КОНЦЕПТ ЗА ЗАВРШЕТАК ОБЈЕКТА
ИДЕЈНО РЕШЕЊЕ ЗА ЛОКАЦИЈСКЕ УСЛОВЕ
ПРОЈЕКАТ ЗА ГРАЂЕВИНСКУ ДОЗВОЛУ ЗАЈЕДНО СА ИЗВОДОМ ИЗ ПГД-а
ПРОЈЕКАТ ЗА ИЗВОЂЕЊЕ

Рокови извршења:
Рок за пружање предметне услуге не може бити дужи од 300 календарских дана од дана закључења уговора. 
За време трајања процедуралних активности, рокови мирују што се констатује записницима између Наручиоца и Пројектанта 
Рок за израду идејног концепта jе највише 100 (сто) календарских дана од дана потписивања уговора.
Рок за израду идејног решења за локацијске услове ИДР је 80 (осамдесет) календарских дана од дана потписивања уговора.
Рок за израду пројекта за грађевинску дозволу ПГД заједно са изводом из ПГД-а, jе највише 70 (седамдесет) календарских дана од дана добијања локацијских услова.
Рок за израду пројеката за извођење ПЗИ jе највише 50 (педесет) календарских дана од дана када Наручилац да сагласност на ПГД а након добијања извешатаја о техничкој контроли са потврдом о техничкој исправности пројектне документације.
Обавеза Пружаоца услуга је да о свом трошку организује техничку контролу пројекта за грађевинску дозволу од стране привредног друштва, односно другог правног лица или предузетника (или више њих за посебне стручне области), која су уписана у одговарајући регистар привредних субјеката и која поседују решење о испуњености услова за пројектовање за ту врсту објеката, односно делова објеката. Избор вршиоца техничке контроле извршиће Пружалац услуга уз сагласност Наручиоца.

Достава техничке документације врши се електронским путем и непосредно, на адресу Наручиоца. Документација - Пројекти се испоручују дигитално за потребе исходовања локацијских услова/грађевинске дозволе кроз ЦЕОП, а у аналогном облику Идејно решење (ИДР) у 1 (једном) увезаном оригиналном примерку, Пројекат за грађевинску дозволу (ПГД) у 1 (једном) увезаном оригиналном примерку и Пројекат за извођење (ПЗИ) у 1 (једном) увезаном оригиналном примерку.
Препоручује се обилазак постојећег објекта и локације уз претходну најаву, ради упознавања околности на самом терену, сагледавања постојеће документације и правилног сагледавања обима посла.
Привредни субјекти могу да се најаве за обилазак локације на тел: 025/772-122, локал 624 или локал 686. Обилазак локације је могућ од 07 часова до 15 часова сваког радног дана.
Лица за контакт: Нађа Палада и Томислав Силађи
